MTLS รูดหนัก! นิวโลว์ในรอบ2เดือน คาดนลท.กังวลตั๋ว B/E ราว 6 พันลบ.ใกล้ถึงกำหนด
MTLS รูดหนัก! นิวโลในรอบ 2 เดือน นลท.กังวลตั๋ว B/E มูลค่า 6 พันลบ.ใกล้ถึงกำหนด โดยปิดตลาดวันนี้อยู่ที่ 32.75 บาท ลบ 1.75 บาท หรือ 5.07% สูงสุดที่ 34.25 บาท ต่ำสุดที่ 31.50 บาท ด้วยมูลค่าซื้อขาย 2.29 พันล้านบาท
18 ส.ค. 2560

ผู้สื่อข่าวรายงานว่า บริษัท เมืองไทย ลิสซิ่ง จำกัด (มหาชน) หรือ MTLS ปิดตลาดวันนี้อยู่ที่ 32.75 บาท ลบ 1.75 บาท หรือ 5.07% สูงสุดที่ 34.25 บาท ต่ำสุดที่ 31.50 บาท ด้วยมูลค่าซื้อขาย 2.29 พันล้านบาท ขณะที่ดัชนีตลาดหุ้นโดยรวมบวก 0.09%

โดยราคาหุ้น MTLS ปรับตัวลงต่ำสุดในรอบกว่า 2 เดือน นับตั้งแต่ราคาหุ้นอยู่ที่ 32 บาท เมื่อวันที่ 2 มิ.ย.60
ขณะที่ นักวิเคราะห์ บล.กสิกรไทย ระบุในบทวิเคราะห์ว่า ราคาหุ้น MTLS ปรับลงมาหนัก หลังนักลงทุนเกิดความกังวลเกี่ยวกับตัว B/E ที่จะครบกำหนดชำระราวๆ 6 พันล้านบาท (คิดเป็นประมาณ 20% ของหนี้สินรวม) และความกังวลว่า MTLS จะต้องมีการเพิ่มทุน ซึ่งทั้งหมดมองว่าเป็นเพียงแค่ข่าวลือที่ไม่มีมูลความจริง